ร้าน ตะละลา ก๋วยเตี๋ยวสุโขทัย ตั้งอยู่ในซอยสวนผัก ใกล้ปั๊ม ปตท. ร้านอยู่ติดริมถนน เป็นร้านใหญ่โตมีร่มสีแดงคันโตอยู่หน้าร้าน เป็นสัญลักษณ์ให้สังเกตุกันแบบง่ายๆ 

ภายในร้านกว้างขวาง มีโต๊ะนั่งเยอะพอสมควร มีลักษณะเด่นตรงมีของเก่า โบราณตกแต่งอยู่ในร้านมากมาย ทำให้ร้านเก๋ไก๋ น่าดูมากขึ้น 

เมนูก็มีให้เลือกหลากหลาย 
- ข้าวหมูแดง/หมูกรอบ รสชาติของน้ำราดหมูแดง/หมูกรอบยังไม่ถึงเครื่อง มันออกรสชาติมันๆ แต่ไม่กลมกล่อม แถมน้ำยังเหนียวไปหน่อย หั่นหมูแดงบางมาก ส่วนหมูกรอบก็เหนียวไม่กรอบเลย ให้ไข่ต้มมา 1 ใน 4 ของครึ่งลูก ที่ร้านอื่นเค้าให้กันครึ่งซีกเลย จานละ 40 บาท ถือว่าแพงและไม่อร่อยไม่สมราคาเลยค่ะ????????
- ขนมจีนโบราณ/น้ำพริกกุ้งสด ชามละ 40 บาท ยังไม่ได้ลองทาน 
- ก๋วยเตี๋ยวสุโขทัย ชามละ 40 บาท เส้นเล็กเหนียวนุ่ม เคี้ยวแล้วหนึบๆ เด้งดึ้งๆ ในปาก อร่อยมากสำหรับเส้นนี้ เครื่องก็เยอะดีโดยเฉพาะถั่วฝักยาว กุ้งแห้งตัวเล็กและหมูสับและก็ยังมีหมูแดงที่ชิ้นก็ยังบางอยู่ดี พร้อมไข่ต้มยางมะตูมอีกครึ่งซีก รสชาติจัดจ้านเปรี้ยวเผ็ดหวานนิดๆ ไม่ต้องปรุงเพิ่มก็อร่อยมากแล้วค่ะ เส้นใหญ่ก็หนึบๆ ดี อร่อยไม่แพ้เส้นเล็ก เกาเหลาก็เครื่องเยอะดี รสชาติจัดจ้าน
- ก๋วยเตี๋ยวหมูน้ำตก ชามละ 40 บาท ยังไม่ได้ลองทาน
- นอกจากนั้นยังมีลูกชิ้นปิ้งหมูล้วน น้ำจิ้มรสเด็ด ออกเปรี้ยวไม่เผ็ดมากๆ ไว้ทานเล่นอีกด้วย ไม้ละ 10 บาท
- กระหรี่ปั๊บใส้ไก่ของที่นี่ก็อร่อยใส้เยอะ ถึงเครื่องเทศและไก่สับผสมมันบดอัดแน่นอยู่ด้านในแป้งกระหรี่ปั๊บก็บางกรอบอร่อยไม่มัน ชิ้นละ 10 บาท
- เครื่องดื่ม ก็มีให้เลือกเยอะ แต่ที่น่าสนใจ น้ำมะเน็ต หรือ น้ำจรวด สีสันสดในใส้โหลแก้วใส เห็นสีสันที่จัดจ้านของแต่ละรสชาติ สะท้อนอยู่ภายในโหล สวยงามมากคร้า มีเครื่องคล้ายๆ จรวดไว้ผสมน้ำสีต่างๆ แปลกดีค่ะ แต่ไม่ได้สั่งมาทาน กลัวรสชาติจะทานไม้ได้ 
- ของหวาน มีลอดช่อง กับ แป๊ก๋วยเย็น อิ่มมากก็เลยไม่ได้สั่งมาทานอีกเช่นกัน